kardosdrur/scandi-wiki huggingface dataset:
Hermann Zobel

Hermann Zobel (25. juli 1908 i København – 27. september 1995 på Frederiksberg) var en dansk forsikringsdirektør, der gennem mange år var direktør i forsikringsselskabet Codan.

Karriere 
Han var søn af direktør Hermann Zobel f. Petersen, (1874 - 1950) og hustru f. Hansen (død 1961).

Zobel blev student fra Østre Borgerdydskole i 1927 og cand.jur. fra Københavns Universitet i 1933. Han blev derefter ansat ved den danske afdeling af Phoenix Assurance Co., først som agency manager, senere som prokurist i 1935 og meddirektør i 1936. I 1940 kom han til Codan, først som direktør og bestyrelsesmedlem, var fra 1943 som administrerende direktør i Codan Liv og fra 1949 administrerende direktør for hele koncernen, hvilket han var helt frem til 1979, hvor sønnen Peter Zobel overtog direktørstolen.

Bestyrelsesposter og tillidshverv 
Han var medlem af Dansk Tarifforenings komité fra 1945, af bestyrelserne for Dansk Automobilforsikrings Forbund fra 1945, Foreningen af Ansvarsforsikringsselskaber fra 1947 og af repræsentantskabet for Fællesbanken for Danmarks Sparekasser fra 1950. Medlem af bestyrelsen for Bank-Aktieselskabet D.B. Adler & Co. 1943, for Dansk Luft Taxa 1945, for Ejendomsaktieselskabet D.F.V. 1946, for Foreningen af Ansvarsforsikringsselskaber (Udleje af Biler uden Fører) 1947 og for A/S Scanaviation 1949.

Deusden medlem af af bestyrelsen for A/S Importørens Holding Selskab 1963 og formand for bestyrelsen for J.C. Modeweg & Søn A/S 1964 og Codan Invest A/S 1970 samt for A/S Crome & Goldschmidt 1969. Han var Ridder af Dannebrog.

Hobby 
Hermann Zobel dyrkede sportsridning som hobby og deltog i Sommer-OL 1956 på hold med Lis Hartel og Inge Lemwig-Müller. På sit gods Gyllingnæs ved Odder drev han avlsarbejde med Connemara-heste.

Zobel blev gift 28. april 1933 med Rigmor f. Brun, f. 31. december 1910 i Aalborg, datter af kammerherre, stiftamtmand Charles Brun (død 1919) og hustru Rigmor f. Hansen (død 1948).

Han er begravet på Søllerød Kirkegård.

Eksterne henvisninger
 Kraks Blå Bog 1949 og 1974

Kilder 

Ryttere fra Danmark
Godsejere fra Danmark
Riddere af Dannebrog
Personer fra København
Danskere i 1900-tallet
Personer i Kraks Blå Bog (afdøde)
Forsikringsdirektører fra Danmark
Studenter fra Østre Borgerdyd Gymnasium
Frihed på prøve

Frihed på prøve er en dansk komediefilm fra 2010. Filmen er instrueret og forfattet af Erik Clausen, der også selv medvirker, og er en opfølger til Ledsaget udgang fra 2007.

Medvirkende 
 Erik Clausen som John
 Helene Egelund som Jeanne 
 Jesper Asholt som Bo 
 Henrik Lykkegaard som Mads Ole
 Henrik Bruhn som Kenneth
 Pil Egholm som Bettina
 Elith 'Nulle' Nykjær Jørgensen som Sømmet
 Peter Plaugborg som Originalen
 Jytte Kvinesdal som Fru Sørensen
 Ronny Watt som Barrøv 
 Sture Mathiasen som Chicago
 Tina Weywadt som Mads Ole's kone

Kilder 
 
 Filmens hjemmeside 
 Trailer 

Danske film fra 2010
Komediefilm fra Danmark
Film instrueret af Erik Clausen
Dansksprogede film
Pil Egholm

Pil Egholm (født 14. januar 1975) er en dansk skuespiller.

Egholm er uddannet fra Skuespillerskolen ved Aarhus Teater i 2004. Hun har bl.a. medvirket i opsætningen Små Bidder af Kiwi, der har turneret landet rundt.

Filmografi 
 Ledsaget udgang (2007)
 Frihed på prøve (2010)

Eksterne henvisninger 
 

Filmskuespillere fra Danmark
Teaterskuespillere fra Danmark
Egholtprisen

Egholtprisen er en dansk kulturpris, der uddeles årligt af Egholtfondet.

Prisen har til formål at støtte forfattere og kulturelle personligheder i Norden samt kulturelt arbejde på Sorøegnen. Uddelingen foregår ved et arrangement på Sorø Akademi. Siden 1997 har prisen været på 100.000 kr.

Modtagere af prisen
 1978: Anders Malling
 1979: Poul Engberg
 1980: Ole Sarvig
 1982: Erik Aalbæk Jensen
 1983: Cecil Bødker 
 1984: Knud Sørensen og Erik Aalbæk Jensen
 1986: Karl Otto Meyer 
 1987: Tage Skou-Hansen
 1988: Claus Bjørn, Jørgen Dickmann Rasmussen og Else-Marie Boyhus
 1989: Sorø Kunstmuseum
 1990: Ejvind Larsen
 1991: Bjarne Reuter
 1993: Mogens Hansen
 1994: Poul Erik Søe
 1995: Hanne Engberg
 1996: Knud Vad
 1997: Hanne-Vibeke Holst 
 1998: Anne Marie Løn
 1999: Bjarne Nielsen Brovst 
 2000: Martin Christensen, Johan de Mylius og Søren Ryge Petersen 
 2002: Lone Hertz 

Kulturpriser fra Danmark
Huffman-kodning

Huffman-kodning er en algoristisk entropikodningsform fra 1952, udviklet af David.A. Huffman, da han var studerende ved Massachusetts Institute of Technology.

Egenskaben ved denne form for kodning, er brug af mindst mulige antal bit, hvilket vil sige at det er en metode til komprimering af digitale data. 

Metoden baserer sig på en statistisk undersøgelse af hyppigheden af forskellige mønstre. Det mønster som forekommer hyppigst tildeles en kode som kun kræver få bit, mens sjældne mønstre tildeles en kode som kræver flere bits.

Resultatet bliver et mønster hvor f.eks. tre bit i et tilfælde kan repræsenterer et mønster på 32 bit, hvor der eksempelvis skal bruges 10 bit i et andet tilfælde.

Eksterne henvisninger 
 Huffman-kodning, version2

Kodninger
Knud Vad

Knud Peder Thomas Vad (født 14. september 1936, død 7. september 2019) var en dansk organist og dirigent.

Knud Vad var student fra Sorø Akademi fra 1955 og blev efterfølgende uddannet ved Det Kgl. Danske Musikkonservatorium samt hos Anton Heiller i Wien 1960-1964.

Han var fra 1964 til 2006 ansat som organist ved Sorø Klosterkirke og etablerede i 1969 Sorø Internationale Musikfestival.

Vad begyndte i 1975 at spille værker af Johann Sebastian Bach, hvilket fremover blev en tradition hvert femte år. Han udgav alle Bachs orgelværker på ni cd'er. Han dirigerede DR SymfoniOrkestret i alle Beethovens ni symfonier og turnerede som operette-dirigent.

Vad var docent på Musikhøjskolen i Lübeck fra 1978 til 1995.

Han startede koret Chorus Soranus i 1967 og var dets dirigent til sin død.

Hæder 
For sit arbejde for musiklivet på Sorøegnen modtog han i 1996 Egholtprisen.

Knud Vad fik Dronningens Fortjenstmedalje ved sit 40-årsjubileum i Sorø Klosterkirke, og blev Ridder af Dannebrog ved sin afgang som organist.

Vad fik den polske pris Gloria Artis i sølv i 2015 for polsk-dansk kultursamarbejde.

Referencer

Eksterne henvisninger 
 

Organister fra Danmark
Komponister fra Danmark
Riddere af Dannebrog
Kande (rummål)

Kande er en gammel dansk måleenhed svarende til 1,92 liter. En kande deltes i to potter.

Eksterne henvisninger 
 Dan H. Andersen & Erik Helmer Pedersen (2004) A History of Prices and Wages in Denmark, 1660-1800. Vol. II. Prices and Wages in Danish estate Accounts . Copenhagen, Schultz Grafisk. 

Rumfangsenheder
Gamle danske enheder
Frederiksbergbaneselskabet

Frederiksbergbaneselskabet var en offentligt ejet virksomhed, der blev stiftet i 1995 som følge af lov om Ørestaden og etableringen af Københavns Metro. Selskabet ejedes med 70 procent af Ørestadsselskabet og 30 procent af Frederiksberg Kommune. 

Selskabet blev stiftet med henblik på etableringen af den såkaldte Frederiksbergbane, der går fra Vanløse til Nørreport. 

Frederiksbergbaneselskabet indgik i 2007 i Metroselskabet. 

Tidligere jernbaneselskaber i Danmark
Holger Thiele

Holger Thiele (25. september 1878 – 5. juni 1946) var en dansk astronom, der opdagede de fire asteroider 797 Montana, 843 Nicolaia, 1847 Stobbe og 3229 Solnhofen.

Thiele var uddannet i astronomi ved Københavns Universitet. Han arbejdede først ved Hamburger Sternwarte, men kom i 1917 til Lick Observatory i USA. Han forlod astronomiverdenen i 1930 efter at være raget uklar med kollegerne på Lick.

Holger Thiele var søn af Thorvald Nicolai Thiele.

Referencer 

Astronomer fra Danmark
N. Zahles Seminarium

N. Zahles Seminarium var et lærerseminarium, der blev oprettet af Natalie Zahle i 1851. Frem til 2002 var N. Zahles Seminarium en del af N. Zahles Skole, men blev her fraspaltet de øvrige skoler som en selvejende institution. Dette skete for at seminariet kunne blive en del af et CVU, nemlig CVU København & Nordsjælland.
I dag er N. Zahles Seminarium ikke længere en selvstændig uddannelsesinstitution, men en del af University College Capital, UCC.

Frem til 1995 delte seminariet bygninger med N. Zahles Gymnasieskole på Nørre Vold 5-7, men i 1995 flyttede seminariet rundt om hjørnet og ind i Linnesgade 2. Siden er seminariet sammen med resten af UCC flyttet ind i et campus på Carlsberg-grunden i Valby.

I 2018 blev UCC fusioneret med Professionshøjskolen Metropol under navnet Københavns Professionshøjskole.

Seminarier
Uddannelsesinstitutioner i København
Indre By (København)
Etableret i 1851
Ophørt i 2018
George Crabbe

George Crabbe var en engelsk digter (født 24. december 1754, død 3. februar 1832), født i fiskerbyen Aldeburgh i grevskabet Suffolk. Han var oprindelig (ikke universitetsuddannet) læge, men fungerede størstedelen af sit liv som præst. Var en anerkendt entomolog (insektforsker). 

George Crabbe er mest kendt for de lange versfortællinger The Village og The Borough. Sidstnævnte er grundlaget for Benjamin Brittens opera Peter Grimes. George Crabbe var meget læst i sin samtid, og fremtrædende litterære skikkelser som William Wordsworth, Lord Byron, Sir Walter Scott og Jane Austen udtrykte sig anerkendende om hans jordnære digtekunst. For så vidt angår litterær form står han i gæld til klassicismens digtere, især Oliver Goldsmith, men indholdsmæssigt gør han op med perioden forud og beskriver den rå og barske virkelighed, han kendte, uden nogen form for skønmaleri.

Referencer 

Digtere fra Storbritannien
Briter i 1700-tallet
Briter i 1800-tallet
Clifford Hansen

Clifford Hansen (født 16. oktober 1912, død 20. oktober 2009) var en amerikansk politiker. Han var guvernør i Wyoming i perioden 1963 til 1967 og senator for Wyoming i perioden 1967 til 1978.

Baggrund 
Hansen blev født i Zenith, dengang beliggende i Lincoln County, Wyoming. Faderen var Peter Hansen og moderen Sylvia Wood, som var landbrugere oprindelig fra Idaho: Peter, af dansk afstamning kom fra Soda Springs, Idaho, og Sylvia, af engelsk afstamning var født i Blackfoot, Idaho.

Referencer 

Dansk-amerikanere
Personer fra Wyoming
Idrættens Hus

Idrættens Hus er et hotel-, konference og kontorkompleks med sportsfaciliteter, beliggende i tilknytning til Brøndby Stadion, beliggende ca. 12 km fra Københavns bymidte.

Hotelfaciliteterne omfatter 67 hotelværelser, kontor- og sportsfaciliteter.

I Idrættens Hus udstilles busterne fra Sportens Hall of Fame.

Flere af Danmarks Idræts-Forbunds (DIF) medlemsforeninger har kontorer i Idrættens Hus.

DIF medlemsforeninger med kontorer i Idrættens Hus 
 Danmarks Idræts-Forbund
 Bueskydning Danmark
 Danmarks Cykle Union 
 Danmarks Gymnastik Forbund
 Dansk Atletik Forbund 
 Dansk Curling Forbund 
 Dansk Døve-Idrætsforbund
 Parasport Danmark
 Dansk Idræts Medicinsk Selskab
 Dansk Kano og Kajak Forbund
 Dansk Rugby Union
 Dansk Sejlunion
 Dansk Skytte Union
 Dansk Sportsdanserforbund
 Dansk Volleyball Forbund
 Handicap Information
 Dansk Tennis Forbund
Dansk Sportsdykker Forbund

Eksterne henvisninger 
 Idrættens Hus' officielle hjemmeside

Hoteller i Danmark
Idrætsanlæg i Danmark
Brøndby
Bygninger, konstruktioner og anlæg i Brøndby Kommune
John Kundla

John Albert Kundla (født 3. juli 1916 i Star Junction, USA, død 23. juli 2017) var amerikansk basketballspiller og basketballtræner.

I 1995 blev Kundla optaget i Naismith Memorial Basketball Hall of Fame.

Eksterne henvisninger 
 
 John Kundla på Basketball Hall of Fame 

Basketballspillere fra USA
Medlemmer af Naismith Memorial Basketball Hall of Fame
Fiorenzo Angelini

Fiorenzo Angelini (født 1. august 1916 i Rom i Italien, død 22. november 2014) var en af den katolske kirkes kardinaler. Han var tidligere præsident for det pavelige råd for helsearbejdere (1989–1996). Han blev kreeret til kardinal i 1991. 

Kardinaler fra Italien
Sally Hemings

Sally Hemings var slave ejet af den tredje amerikanske præsident, Thomas Jefferson.

Historie 
Sally Hemings blev født ca. 1773 og døde 1835. Hun var datter af Jeffersons svigerfar, John Wayles, og en sort slave Elizabeth "Betty" Hemings. Da Wayles døde, arvede Jefferson hans slaver, heriblandt Sally Hemings. I 1776 kom Sally og hendes mor til Jeffersons gods/plantage, Monticello. Formentlig arbejdede hun som stuepige i de første år for Jeffersons datter, da det var kutyme, at unge slavepiger hjalp til med pasningen af ejerens børn. Kun 14 år gammel blev hun beskrevet af den kommende præsident John Adams' hustru Abigail (der var en af de første abolitionister) som netop barnepige – selv ganske ung og uerfaren.

Hemings affære med Jefferson 
Sally Hemings er bedst kendt for sin formodede affære med Jefferson, der angiveligt bragte parret seks børn. Dette rygte blev allerede fremsat i Jeffersons levetid, et rygte han hverken afkræftede eller bekræftede. Rygtets troværdighed beror primært på, at det på den tid ikke var unormalt at bruge sin slaver som konkubiner, og at Jeffersons kone døde i en ung alder, samt at Jeffersons svigerfar, havde gjort det samme med Sally Hemings mor. Efterkommerne af Sally Hemings var ikke i tvivl om, hvem deres "stamfar" var. I 1900-tallet kom det til en bitter konfrontation mellem efterkommere af Thomas Jeffersons "hvide" og "afroamerikanske" børn.

Slaver
Personer fra USA
Troels Holch Povlsen

Troels Holch Povlsen (født 9. september 1949 i Risskov) er en dansk erhvervsleder.

Holch Povlsen åbnede i 1975 sin første tøjforretning i Ringkøbing. Siden er virksomheden vokset til at være Danmarks største modetøjskoncern Bestseller med syv milliarder kr. i omsætning.
I 2008 blev hans families formue anslået til at være 37,4 milliarder kroner, hvilket gjorde dem til den næstrigeste person eller familie i Danmark.

Holch Povlsen ejer flere ejendomme i Danmark, bl.a. Gyllingnæs, der indgår i samarbejdet De 5 Gaarde, og Lindencrones Palæ i Bredgade i København. Nær London ejer han det engelske gods Cokenach.
De danske ejerskaber er sædvanligvis gennem datterselskaber til det danske selskab Nine United. 

Han er gift med Merete Bech Povlsen, der indgår i Bestsellers direktion. Parret har to sønner, Niels Holch Povlsen og Anders Holch Povlsen, som også har opgaver i koncernen. Sidstnævnte overtog i 2001 ledelsen af Bestseller.

I 2000 blev han Ridder af Dannebrog.

Referencer

Erhvervsfolk fra Danmark
Godsejere fra Danmark
Riddere af Dannebrog
Danskere i 1900-tallet
Danskere i 2000-tallet
Personer i Kraks Blå Bog
Aktieselskabet af 1.8.2004
Iværksættere fra Danmark
Bestseller United
Aktieselskabet af 1.8.2007
Jersey-djævelen

Jersey-djævelen (engelsk: Jersey Devil) er et mystisk væsen, som efter sigende er blevet set i den amerikanske stat New Jersey. De første beretninger er fra 1700-tallet, men også i 1909 påstod nogle folk at have set dette væsen.

Ifølge beskrivelserne har væsenet en krop som en hest, vinger som en flagermus, et hoved som en collie og horn som en vædder. Desuden går væsenet på bagbenene.

Historien

Myten 
Ifølge en myte fra 1700-tallet var Jersey-djævelen et forhekset barn. En kvinde skulle føde et barn, men hun var blevet svigtet af den mand, som gjorde hende gravid. Kvinden havde en masse børn i forvejen og ønskede hun ville føde en djævel. Da hun fødte, kom der en stor djævel frem, som foldede sine store vinger ud og fløj sin vej. Det siges, at Jersey-djævelen ikke kan dø.

Hændelsen 
I 1909 påstod nogle folk i New Jersey at have set Jersey-djævelen. En postmester fra byen Bristol hævdede, at han tidligt om morgenen d. 17. januar havde kigget ud af vinduet og set et stort, underligt væsen, der fløj. Det havde store vinger, fire korte ben og horn der lignede en vædders.

Senere samme dag påstod to andre at have set dette væsen. De fortalte, at dyrets skrig lød som en mellemting mellem en dampfløfte og den skrattende lyd, der kommer fra en gammeldags grammofon, inden musikken starter. Dagen efter, da folk i New Jersey hørte om det, mente de, at Jersey-djævelen var på spil. Senere påstod andre folk at have set dette væsen.

Der blev rapporteret fra andre byer om mystiske fodspor i sneen. Nogle mente, at dyret var tre meter langt, mens andre mente, at det var under en meter langt. Et sted fik politiet endda ordre af borgermesteren til at skyde dyret, hvis nogen så det. Jersey-djævelen var også på forsiderne af flere aviser. Jersey-djævelen blev set flere steder på samme tid. Der blev ydermere udsat en dusør på 10.000 dollars af en direktør for en Zoologisk have i Philadelphia til den der kunne fremskaffe væsnet i levende tilstand, hvilket dog ikke lykkedes. I løbet af en uge var det ovre, og man hørte ikke mere om Jersey-djævelen. Episoden med Jersey-djævelen skyldtes muligvis massehysteri.

Kryptider
Adjule

En Adjul, også kendt som Kelb-el-khela er et hundeligende væsen, der siges at være set i Saharaørkenen i Afrika. Der findes ingen beviser for at dette væsen findes. Dyret blev efter sigende set i 1928.

Kryptider
Nandi-bjørnen

Nandi-bjørnen et bjørnelignende væsen der siges at være set i Kenya. Væsnet er en kryptid, da der ikke findes beviser for at dette væsen findes.

Kryptider
Lucille Bliss

Lucille Bliss (31. marts 1916 - 8. november 2012) var en amerikansk skuespillerinde og stemmekunstner.

Filmografi 
 Crusader Rabbit (1950)
 Cinderella (1950)
 A Kiddies Kitty (1955)
 The Waggily Tale (1958)
 101 Dalmatians (1961)
 Space Kidettes (1966)
 Funnyman (1967)
 The Tiny Tree (1975)
 The Flintstones' Christmas (1977)
 The Flintstones Little Big League (1978)
 Casper the Friendly Ghost: He Ain't Scary, He's Our Brother (1979)
 Hug Me (1981)
 The Smurfs (1981-1989)
 The Secret of NIMH (1982)
 The Great Bear Scare (1983)
 Rainbow Brite: San Diego Zoo Adventure (1983)
 Strong Kids, Safe Kids (1984)
 Assassination (1987)
 The Night Before (1989)
 Miracle Mile (1989)
 Betty Boop's Hollywood Mystery (1989)
 Tales of the City (1993) – Cable Car Lady
 Thumbelina (1994)
 Space Quest VI: The Spinal Frontier (1995)
 Scream (1996)
 Wacked (1997)
 Battlestar Galactica (2003)
 Blue Harvest Days (2005)
 Robots (2005)
 Avatar: The Last Airbender (2004)
 Invader ZIM (2001-2006)
 Up-In-Down Town (2007)

Eksterne henvisninger 
 

Skuespillere fra New York
Sherwood Schwartz

Sherwood Schwartz (14. november 1916 – 12. juli 2011) var en amerikansk TV-producent.

Jøder fra USA
Yeren

Yerenen er et mystisk væsen, der ligner en orangutang, som siges at være set i bjergene i Hubei-provinsen i Kina. Yeren beskrives som høj og den pels er rødbrun. Den er muligvis i slægt med yetien. Der er ingen beviser for at dette væsen findes.

Kryptider
Ahool

En Ahool er en kæmpe flagermuseligende kryptid, hvis hoved ligner en abes, der siges at være set i Indonesien. Første gang man hørte om dette væsen var i 1925. Der findes ingen beviser for at dette væsen eksisterer i virkeligheden.

Kryptider
Ove Nathan

Ove Heymann Nathan (født 12. januar 1926 i København, død 7. februar 2002) var en dansk fysiker og professor.

Ove Nathan var søn af grosserer Frits Nathan (død 1942) og hustru Amelie, født Friedmann (død 1965). Under Besættelsen måtte han flygte til Sverige, hvor han blev student fra Den danske skole i Lund 1944. Han blev cand.polyt. i 1952 og var fra 1953 knyttet til Niels Bohr Institutet, hvor han har ydet betydelige bidrag til den eksperimentelle kernefysik, blandt andet til udbygning af Aage Bohrs og Ben Roy Mottelsons teorier. Han blev dr.phil. i 1964, professor i 1970 og var 1982-94 rektor ved Københavns Universitet.

Nathan deltog i den danske debat om atomkraften i 1970'erne med en åben, men skeptisk holdning. Hans engagement fortsatte i det efterfølgende årti, hvor han gik ind i den internationale debat om atomvåben og menneskerettigheder. Han havde kontakter til sovjetiske videnskabsmænd og politikere og bidrog derigennem til frigivelsen af Andrej Sakharov i 1987 fra hans tvungne eksil i Gorkij, som han havde befundet sig i siden 1980.

Som et kuriosum kan nævnes at der på Det Humanistiske Fakultet i perioden 1988-2003 eksisterede en cafe, Cafe Ove, opkaldt efter Ove Nathan.

Han blev gift 7. april 1956 med Marianne, født Holm, datter af professor, dr.med., øjenlæge Ejler Holm (død 1966) og hustru læge Bodil Holm, født Wandall (død 1968).

Udvalgte publikationer 
 Nuclear Quadrupole and Octupole Vibrations (disputats, 1964)
 Egne veje (erindringer, 1998)
 Den harmoniske begejstring: fysikkens natur — naturens fysik (1999, s.m. Henrik Smith)
 Stakkels Einstein og andre fortællinger om fysik (2000)
 Verden er kaotisk (2002)

Kilder 
 Kraks Blå Bog
 Nekrolog i Universitetsavisen

Eksterne henvisninger 
 

Fysikere fra Danmark
Rektorer ved Københavns Universitet
Debattører fra Danmark
Faglitterære forfattere fra Danmark
Danskere i 1900-tallet
Personer fra København
Ingeniører fra Danmark
Personer i Kraks Blå Bog (afdøde)
Personer i Dansk Biografisk Leksikon
Jøder fra Danmark
Modtagere af Rosenkjærprisen
Dansksprogede forfattere fra Danmark
Modtagere af H.C. Ørsted Medaljen
1. etape af Tour de France 2010

Første etape af Tour de France 2010 var en 223,5 km lang flad etape. Den blev kørt søndag d. 4. juli fra Rotterdam til Bruxelles. Etapen var pandekageflad og en perfekt etape for sprinterkongerne og deres hold. Et udbrud med Lars Boom, Alan Pérez og Maarten Wijnants kørte fra hovedfeltet tidligt på etapen, men gruppen efter havde fuld kontrol på udbryderne gennem hele dagen og det gik mod en massespurt ind mod Bruxelles. Etapen var præget af et nervøst felt og rodet cykling, og desuden lidt for nærgående tilskuere. Omkring 55 kilometer fra mål fik feltet besøg af en hund som sendte flere ryttere i asfalten, blandt dem Giro-vinderen Ivan Basso.

Cirka 10 kilometer før mål blev udbryderne indhentet og hovedfeltet begyndte at positionere sig ind mod spurten. Et par kilometer før mål kom et skarp højresving som flere ryttere fik besvær med, mest af alle Mark Cavendish som kørte ind i en konkurrent og skabte et styrt som ramte blandt andet Óscar Freire. Omkring 900 meter før mål skete der et massestyrt i hovedfeltet med Fabian Cancellara og den gule førertrøje i centrum. Styrtet skabte en blokade mellem vejspærringerne som tog flere minutter om at blive opløst, men siden reglerne siger at alle ryttere som bliver ramt af styrt inden de sidste tre kilometer før mål skal have samme tid som vinderen, fik dette styrt ikke konsekvenser for den samlede stilling.

Blandt de ryttere som lå foran styrtet blev der draget op til skikkelig spurtkamp. Tyler Farrar, Thor Hushovd, Alessandro Petacchi, Edvald Boasson Hagen og Cavendishs leadoutman Mark Renshaw var alle med i finalen. Men dramatikken var ikke ovre. Lige før mål kørte Lloyd Mondory ind i Farrars baghjul. Mondory røg i asfalten, mens Farrar trådte videre med franskmandens cykel siddende fast i sin egen cykelramme. Foran indsatte Petacchi et ryk som rytterne efter ikke formåede at svare tilbage på, og italieneren kunne trille ind til sin femte Tour-sejr foran Renshaw og Hushovd.

 Etape: 1. etape
 Dato: 4. juli
 Længde: 223,5 km
 Danske resultater:
 27. Jakob Fuglsang + 0.00
 101. Nicki Sørensen + 0.00
 118. Matti Breschel + 0.00
 128. Brian Vandborg + 0.00
 131. Chris Anker Sørensen + 0.00
 Gennemsnitshastighed: 43,3 km/t

Pointspurter

1. sprint (Zeeland) 
Efter 73 km

2. sprint (Putte) 
Efter 149,5 km

3. sprint (Ekeren) 
Efter 158,5 km

Resultatliste

Manglende ryttere 

 125  Mathias Frank (BMC) stillede ikke til start.
 213  Manuel Antonio Cardoso (FOT) stillede ikke til start.

Referencer

Eksterne henvisninger 
 Etapeside  på Letour.fr   

 01

en:2010 Tour de France, Prologue to Stage 10#Stage 1